 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትራምፕ ንዕኡ ዝነቅፍ መጽሓፍ ከይዝርጋሕ ንዘቕረቦ ሕቶ ዳኛ ነጺጉዎ 21 ሰነ 2020 ምንጪ ስእሊ, AFP ብኣማኻሪ ሃገራዊ ጸጥታ ነበር ጆን ቦልቶን ተጻሒፉ ዝቐረበን ነቲ ፕረዚደንት የቃልዕ እዩ ዝተብሃለን መጽሓፍ ክእገደሉ ፕረዚደንት ትራምፕ ናብ ቤት ፍርዲ ጥርዓን ኣቕሪቡ ነይሩ ጆን ቦልቶን ኣማኻሪ ሃገራዊ ጸጥታ ፕረዚደንት ትራምፕ ዝነበረ ኾይኑ ኣብዚ The Room Where It Happened ዝብል ሓድሽ መጽሓፉ ገለ ዝፈልጦም ምስጢራት ኣውጺኡ ተባሂሉ እዩ ዝዝረብ ክፍሊ ፍትሒ ኣመሪካ እቲ መጽሓፍ ብኣግባቡ ኣይተመርመረን ኢሉ እዩ ዝሟገት ፕረሲደንት ቬንዙዌላ: ኣሜሪካ ክትቀትለኒ ትደሊላ ኢሉ ትራምፕ ንኣማኻሪ ሃገራዊ ድሕነት ኣሜሪካ ቀይሮም ነዚ ብፕረዚደንት ትራምፕ ዝተበገሰ ጥርዓን ዝመርመረ ዳኛ ናይ ሓደ ኣብ ዋሺንግተን ዲሲ ዝርከብ ቤት ፍርዲ ግን እቲ ጥርዓን እቲ መጽሓፍ ከብጸሖ ንዝኽእል ጉድኣት ብግቡእ ከረጋግጽ ኣይከኣለን ብምባል ክዝርጋሕ ወሲኑ እንተኾነ እቲ ዳኛ እቲ ጸሓፊ ብሃገራዊ ረብሓ ኣመሪካ ጠላዕ ከምዝተጻወተ ገሊጹ ስክፍትኡ ኣስፊሩ እዩ ዛጊድ ብኣማኢት ኣሻሓት ዝቑጸር ቅዳሕ ናይቲ መጽሓፍ ተሓቲሙ ተዘርጊሑ እዩ ኣብ መጻኢ ሰሉስ ድማ እዚ ኣዘራራቢ መጽሓፍ ኣብ ዕዳጋ ክውዕል እዩ ተባሂሉ ጆን ቦልተን ኣብዚ መዘከርትኡ ህስስ ዝበለ ስእሊ ፕረዚደንት ትራምፕ ዝተጠቐመ ኾይኑ እቲ ፕረዚደንት ዝገብሮ ነገር ኩሉ ኣብ ቀጻሊ መረጻ ደጊሙ ንክስዕር ዝዓለመ ምዃኑ እዩ ዘቃለዕ ፕረዚደንት ትራምፕ ግን እቲ መጽሓፍ ብሕሶትን በለካ ለኽዐካን ዝተመልአ ክብል እዩ ኣቆናጺብዎ እቲ ዳኛ እንታይ እዩ ኢሉ? 